ส่วนที่ 1 การประกอบธุรกิจ

1.นโยบายและภาพรวมการประกอบธุรกิจ

บริษัท ยูเนี่ยนไพโอเนียร์ จำกัด (มหาชน) ตั้งอยู่เลขที่ 1 ซอยเสรีไทย 62 แขวงมีนบุรี เขตมีนบุรี
กรุงเทพมหานคร ได้จดทะเบียนเป็นบริษัทจำกัด ด้วยทุนจดทะเบียน 5 ล้านบาทเมื่อวันที่ 8 ตุลาคม
2516 เป็นบริษัทจดทะเบียนในตลาดหลักทรัพย์แห่งประเทศไทยวันที่ 21 เมษายน 2521
และจดทะเบียนแปรสภาพนิติบุคคลตามพระราชบัญญัติบริษัทมหาชนจำกัด พ.ศ.2537 เมื่อวันที่ 30
มีนาคม 2537

ตั้งแต่เริ่มจดทะเบียนบริษัทจำกัดมีการเพิ่มทุนหลายครั้ง
จนกระทั่งปัจจุบันมีทุนจดทะเบียนที่จำหน่ายและชำระแล้ว 75 ล้านบาท เป็นหุ้นสามัญจำนวน 75
ล้านหุ้นมูลค่าที่ตราไว้หุ้นละ 10 บาท สินค้าของบริษัทฯเป็นผลิตภัณฑ์ที่ทำมาจากยางธรรมชาติ เช่น
เส้นยางยืด แถบยางยืด สายยางยืดถัก สายยางยืดทอ ผ้ายืดพันเคล็ด เข็มขัดพยุงหลัง
แถบยางห้ามเลือด แถบยางรัดสำหรับเจาะเลือด ยางยืดเพื่อการออกกำลังกายและกายภาพบำบัด
เป็นต้น

เป้าหมาย

บริษัทฯ ดำเนินธุรกิจภายใต้จรรยาบรรณทางธุรกิจตามหลักธรรมาภิบาลและการกำกับดูแลกิจการที่ดี
มุ่งมั่นเพื่อ “เป็นผู้นำในการผลิตเส้นด้ายยางยืดและแถบยางยืด
สายยางยืดถักและสายยางยืดทอที่มีคุณภาพเป็นที่ยอมรับของตลาดโลก”
รวมทั้งดูแลให้เกิดประโยชน์สูงสุดกับผู้มีส่วนได้เสียทุกฝ่าย เพื่อการเติบโตอย่างยั่งยืน

กลยุทธ์

การพัฒนาและปรับปรุงกระบวนการภายในเพื่อก่อให้เกิดประสิทธิภาพอย่างสูงสุดเพื่อให้สามารถตอบสนองรับการเปลี่ยนแปลงของความต้องการของตลาดและเกิดการประหยัดจากความเร็ว
(Economy of Speed)

การควบคุมคุณภาพของสินค้า มีการส่งมอบที่ตรงเวลา
รวมทั้งดูแลให้บริการโดยมีลูกค้าเป็นจุดศูนย์กลาง ถือเป็นส่วนสำคัญ

นโยบาย คณะกรรมการได้กำหนดนโยบายที่สำคัญและเปิดเผยบนเว็บไซต์ของบริษัท อยู่ในส่วนที่ 4
ของคู่มือการกำกับดูแลกิจการที่ดีและจรรยาบรรณทางธุรกิจ ดังนี้

นโยบายคุณภาพและนโยบายสิ่งแวดล้อม นโยบายการต่อต้านการทุจริตคอร์รัปชั่น
นโยบายความรับผิดชอบต่อสังคม นโยบายการอนุรักษ์พลังงาน นโยบายความปลอดภัย อาชีวอนามัย
นโยบายการจัดทำโครงการอนุรักษ์การได้ยิน นโยบายการรักษาความปลอดภัย
นโยบายการป้องกันและแก้ไขปัญหายาเสพติด นโยบายการบริหารความเสี่ยงองค์กร

1.  วิสัยทัศน์ วัตถุประสงค์ เป้าหมาย หรือกลยุทธ์ในการดำเนินงานของบริษัท

  “ เป็นผู้นำในการผลิตเส้นด้ายยางยืดและแถบยางยืด สายยางยืดถักและยางยืดทอ
  ที่มีคุณภาพเป็นที่ยอมรับในตลาดโลก”

1.  สร้างความเติบโตของยอดขายอย่างต่อเนื่อง

2.  ผลิตสินค้าที่มีคุณภาพ ปลอดภัยต่อผู้บริโภค และส่งมอบตรงเวลา

3.  สร้างจุดแข็งของบริษัทจากการวิจัยและพัฒนาผลิตภัณฑ์

4.  พัฒนาบุคลากรให้มีประสิทธิภาพ

5.  มุ่งมั่นในการบริหารงานภายในให้มีประสิทธิภาพสูงสุด

6.  สร้างความประทับใจและความพึงพอใจกับลูกค้าอย่างต่อเนื่อง

7.  รับผิดชอบต่อผู้ถือหุ้น พนักงาน คู่ค้า สังคมและสิ่งแวดล้อม

ค่านิยมหลัก Core Value UPF “S-T-A-R”

การมีจิตสำนึกในความเป็นเจ้าของ (Sense of owner)

  หมายถึง ปฏิบัติหน้าที่ด้วยความระมัดระวัง รักษาผลประโยชน์ของบริษัทฯ
  โดยดูแลรักษาทรัพย์สินและใช้ทรัพยากรให้เกิดประโยชน์อย่างสูงสุด ไม่ให้เกิดความเสียหาย
  หรือถูกนำไปใช้เพื่อการอื่นที่มิได้เกี่ยวข้องกับการดำเนินธุรกิจของบริษัท

  การทำงานเป็นทีม (Teamwork)

  หมายถึง การตระหนักในหน้าที่ที่ต้องปฏิบัติอย่างเต็มความสามารถ และมีประสิทธิภาพ
  มีความเคารพซึ่งกันและกัน ตลอดจนให้ความร่วมมือ ช่วยเหลือ เสนอแนะความคิดเห็น
  และแก้ปัญหาในการทำงานร่วมกัน

  การมีความรับผิดชอบ (Accountability)

  หมายถึง การรู้จักภาระหน้าที่ มีความรับผิดชอบต่อการตัดสินใจและการกระทำของตนเอง
  สามารถชี้แจง/อธิบายการตัดสินใจนั้นได้
  การตัดสินใจและการดำเนินธุรกิจเป็นไปตามบทบัญญัติของกฏหมาย หรือข้อกำหนดที่เกี่ยวข้อง
  มีความโปร่งใสในการตัดสินใจดำเนินการใดๆด้วยความเป็นธรรม
  มีหน้าที่และความรับผิดชอบที่จะใช้ทรัพย์สินของบริษัทให้เกิดประโยชน์อย่างเต็มที่

  การมีคุณธรรม (Role of Integrity)

  หมายถึง การดำเนินธุรกิจและปฏิบัติหน้าที่ด้วยความซื่อสัตย์สุจริตต่อหน้าที่, ถูกต้องตามกฎหมาย,
  ตามระเบียบข้อบังคับอื่นๆที่เกี่ยวข้อง, ปฏิบัติตามศีลธรรมอันดีงาม, มีจริยธรรม,
  มีความเที่ยงตรง, ความเสมอภาค, ไม่เลือกปฏิบัติ

1.  การเปลี่ยนแปลงและพัฒนาการที่สำคัญ ในช่วง 3
    ปีที่ผ่านมาบริษัทฯไม่มีการเปลี่ยนแปลงอย่างมีนัยสำคัญของอำนาจในการควบคุมบริษัท ในปี
    2557 ตลาดกลุ่มอุปกรณ์การแพทย์ คือแผ่นยางห้ามเลือดและแถบยางรัดสำหรับเจาะเลือด
    รวมทั้งกลุ่มผลิตภัณฑ์ยางเพื่อสุขภาพและการออกกำลังกาย ได้เริ่มมีสัดส่วนของการขายเพิ่มขึ้น

2.  โครงสร้างการถือหุ้นของกลุ่มบริษัท บริษัทฯไม่มีบริษัทร่วมและบริษัทย่อย

3.  ความสัมพันธ์กับกลุ่มธุรกิจของผู้ถือหุ้นใหญ่ ผู้ถือหุ้นใหญ่ของบริษัทฯคือบมจ.สหยูเนี่ยน
    ธุรกรรมระหว่างกันที่เกิดขึ้นส่วนใหญ่เป็นไปตามปกติทางการค้าทั่วไป เช่น ซื้อ-ขาย สินค้า
    (การรวมปริมาณการจัดซื้อวัตถุดิบเพื่ออำนาจการต่อรองราคาที่ดีขึ้น ) การเช่าอาคารโรงงาน
    ฯ ซึ่งไม่มีการแข่งขันกัน ตลอดจนไม่มีลักษณะการขัดแย้งทางผลประโยชน์
    รายการต่างๆในการดำเนินงานเพื่อประโยชน์สูงสุดเป็นหลัก
    ทั้งนี้รายละเอียดของรายการระหว่างกัน ปี 2557 ได้แสดงไว้ในหัวข้อที่ 12
    เรื่องรายการระหว่างกัน

2. ลักษณะการประกอบธุรกิจ

2.1 ลักษณะผลิตภัณฑ์และบริการ

ผลิตภัณฑ์หลักของทางบริษัทประกอบไปด้วย เส้นยางยืดและแถบยางยืด (Rubber Thread &
Rubber Tape), ยางยืดถัก (Elastic Braid), ยางยืดทอและโครเชต์ (Elastic Webbing
& Crochet) และเส้นยางหุ้ม (Covering Yarn) ภายใต้เครื่องหมายการค้าตรา "Venus"
ทั้งนี้ผลิตภัณฑ์ของบริษัทส่วนใหญ่จะนำไปประกอบเป็นวัตถุดิบของผลิตภัณฑ์อื่น เช่น
อุตสาหกรรมผ้าอ้อมสำเร็จรูปเด็กและผู้ใหญ่ อุตสาหกรรมเสื้อผ้าและสิ่งทอ
หรือนำไปใช้งานทางด้านอื่น ๆ ตามประเภทธุรกิจของลูกค้า และในปี 2557 นี้
ตลาดกลุ่มยางยืดเพื่อการออกกำลังกายและกายภาพบำบัดและยางยืดที่เป็นอุปกรณ์ทางการแพทย์ได้เริ่มมีสัดส่วนของการขายเพิ่มขึ้นอย่างมีนัยสำคัญและกลายเป็นผลิตภัณฑ์หลักที่เพิ่มขึ้นมาของบริษัทฯ

รายละเอียดผลิตภัณฑ์ของบริษัทมีลักษณะ ดังนี้

2.1.1. กลุ่มยางยืดสำหรับผ้าอ้อมสำเร็จรูป ยางยืดในกลุ่มนี้ก็คือเส้นยางยืด (Rubber Thread)
ที่ใช้ในอุตสาหกรรมการผลิตผ้าอ้อมสำเร็จรูป โดยแปรสภาพจากยางแท่ง
ซึ่งมีทั้งยางธรรมชาติและยางสังเคราะห์
บริษัทสามารถผลิตได้ตามขนาดและผลิตเส้นยางยืดหลากหลายขนาดตามความต้องการของลูกค้า
เพื่อนำไปผลิตเป็นส่วนขอบขาและขอบเอวทั้งในผ้าอ้อมสำเร็จรูปสำหรับเด็กและผู้ใหญ่
(Disposable Diaper)

2.1.2 กลุ่มยางยืดสำหรับงานเสื้อผ้าและสิ่งทอ ยางยืดในกลุ่มนี้ก็ได้แก่ แถบยางยืด (Rubber
Tape) ยางยืดถัก (Elastic Braid) ยางยืดทอและโครเชต์ (Elastic Webbing &
Crochet) และเส้นยางหุ้ม (Covering Yarn)
ยางยืดในกลุ่มนี้ส่วนใหญ่ใช้เป็นส่วนประกอบของการตัดเย็บเสื้อผ้าสำเร็จรูป เช่น
ขอบขาและขอบเอวของกางเกงชั้นใน ขอบชุดว่ายน้ำ เป็นต้น

2.1.3 กลุ่มยางยืดที่เป็นอุปกรณ์ทางการแพทย์ ยางยืดในกลุ่มนี้ได้แก่ ผ้ายืดพันเคล็ด (Elastic
Bandage) เข็มขัดพยุงหลัง (Back Support Belt) แถบยางห้ามเลือด (Esmark Bandage)
แถบยางรัดสำหรับเจาะเลือด (Tourniquet)

ผ้ายืดพันเคล็ด (Elastic Bandage)
ใช้ในการป้องกันและรักษาอาการเคล็ดที่เกิดจากกิจกรรมในชีวิตประจำวัน
รวมถึงกิจกรรมสันทนาการอื่นๆ โดยนิยมใช้แพร่หลายทั้งในวงการแพทย์และวงการกีฬา

เข็มขัดพยุงหลัง (Back Support Belt)
ใช้ในการป้องกันและรักษาอาการปวดหลังที่เกิดจากการทำงานและกิจกรรมในชีวิตประจำวัน
โดยมีทั้งแบบที่ใช้สำหรับงานหนักในอุตสาหกรรมและแบบที่ใช้สำหรับบุคคลทั่วไป

ยางรัดห้ามเลือด (Esmark Bandage) ใช้สำหรับห้ามเลือดในการผ่าตัดเล็กบริเวณมือและเท้า

แถบยางรัดสำหรับเจาะเลือด (Tourniquet)
ใช้สำหรับการรัดแขนเพื่อเก็บเลือดไปตรวจในห้องปฏิบัติการหรือการบริจาคโลหิต

2.1.4 ยางยืดเพื่อการออกกำลังกายและกายภาพบำบัด(Exercise
Bands)ใช้ในการออกกำลังกาย มีแรงต้านหลายระดับ
เพื่อให้สามารถใช้ออกกำลังกายได้หลากหลายระดับ
รวมถึงการทำกายภาพบำบัดสำหรับผู้ป่วยและผู้สูงอายุ
การออกกำลังกายด้วยยางยืดมีความสะดวกสบายเนื่องจากไม่ต้องใช้พื้นที่มากและสามารถพกพาได้
ดังนั้นผู้ใช้จึงสามารถออกกำลังกายได้ทุกที่ ทุกเวลาตามที่ต้องการ

บริษัทฯได้รับการรับรองมาตรฐาน OEKO-TEX STANDARD 100 ระบบคุณภาพมาตรฐาน ISO 9001
ระบบการจัดการสิ่งแวดล้อมมาตรฐาน ISO 14001 และมาตรฐานขององค์การอาหารและยา
(อย.)

2.2 การตลาดและการแข่งขัน

ในปี 2557 นี้
อุตสาหกรรมเสื้อผ้าสำเร็จรูปได้มีการย้ายฐานการผลิตจากประเทศทางตะวันตกมาสู่ประเทศในแถบเอเชียมากขึ้น
โดยเฉพาะอย่างยิ่งในกลุ่มประเทศเอเชียตะวันออกเฉียงใต้ เช่น เวียตนาม กัมพูชา พม่า
อินโดนีเซีย เนื่องจากประเทศเหล่านี้ยังมีแรงงานราคาถูกอยู่เป็นจำนวนมาก
ซึ่งแรงงานเป็นปัจจัยสำคัญที่จำเป็นอย่างยิ่งต่ออุตสาหกรรมการผลิตเสื้อผ้าสำเร็จรูป
บริษัทฯได้มีนโยบายในการขยายตลาดไปสู่โรงงานผู้ผลิตเหล่านั้นผ่านทางลูกค้าหลักของบริษัทฯ
ซึ่งบริษัทฯมีชื่ออยู่ใน Vendor List ของเจ้าของแบรนด์เหล่านั้น
ทำให้การติดต่อโรงงานเหล่านี้เพื่อขยายธุรกิจไปยังเสื้อผ้าสำเร็จรูปแบรนด์อื่นๆที่โรงงานเหล่านี้รับจ้างตัดเย็บให้ทำได้ง่ายขึ้น
ซึ่งถึงแม้ว่าจะยังคงต้องแข่งขันอย่างรุนแรงด้านราคากับคู่แข่งจากจีนและอินเดียอยู่
แต่ก็ยังมีความได้เปรียบคู่แข่งในเรื่องของทำเลที่ตั้ง

ในส่วนของอุตสาหกรรมผ้าอ้อมสำเร็จรูป
ผู้ผลิตยังคงมีการเปลี่ยนไปใช้เส้นยางสแปนเด็กซ์ทดแทนเส้นยางยืดอย่างต่อเนื่อง
ผู้ผลิตรายย่อยซึ่งเดิมยังใช้เส้นยางยืดค่อยๆเริ่มหันไปใช้เส้นยางสแปนเด็กซ์ตามผู้ผลิตรายใหญ่ซึ่งเปลี่ยนไปก่อนหน้านี้แล้ว
ทำให้ตลาดของเส้นยางยืดในกลุ่มนี้มีแนวโน้มหดตัวลงเรื่อยๆในอนาคต

กลุ่มอุปกรณ์ทางการแพทย์
ยอดขายผลิตภัณฑ์กลุ่มนี้ของบริษัทฯมีแนวโน้มเติบโตขึ้นเรื่อยๆทั้งในส่วนของตลาดในประเทศและต่างประเทศ
ถึงแม้ว่าบริษัทฯยังต้องมีการพัฒนากระบวนการและระบบการจัดการให้ได้ตามข้อกำหนดของผลิตภัณฑ์กลุ่มนี้
แต่การพัฒนาดังกล่าวสามารถทำควบคู่กันไปกับการขายผลิตภัณฑ์กลุ่มนี้ให้กับลูกค้าส่วนใหญ่
มีเพียงลูกค้าบางรายที่ต้องการให้บริษัทฯดำเนินการได้ครบตามข้อกำหนดอย่างสมบูรณ์แล้วจึงจะสามารถเริ่มการดำเนินธุรกิจระหว่างกันได้
และถึงแม้ว่าในตลาดต่างประเทศยังคงต้องแข่งขันกับคู่แข่งจากจีนและอินเดียในด้านราคาที่รุนแรง
แต่ด้วยแนวทางการดำเนินงานด้านช่องทางจัดจำหน่ายทำให้บริษัทฯสามารถแข่งขันได้ในตลาดกลุ่มนี้

กลุ่มอุปกรณ์เพื่อการออกกำลังกายและกายภาพบำบัด
บริษัทฯสามารถดำเนินธุรกิจในกลุ่มนี้ในตลาดประเทศสหรัฐอเมริกาได้อย่างมั่นคงในส่วนของยางสังเคราะห์
ซึ่งยังเหลือเพียงการพัฒนาผลิตภัณฑ์จากยางธรรมชาติให้มีคุณภาพทัดเทียมกับผู้นำตลาดรายใหญ่เพื่อขยายตลาดต่อไป
โดยทางทีมงานวิจัยและพัฒนาของบริษัทฯก็ยังคงเดินหน้าพัฒนาอย่างต่อเนื่อง

กลยุทธ์การแข่งขันที่สำคัญ

การพัฒนาและปรับปรุงกระบวนการภายในเพื่อก่อให้เกิดประสิทธิภาพอย่างสูงสุดเพื่อให้สามารถตอบสนองรับการเปลี่ยนแปลงของความต้องการของตลาดและเกิดการประหยัดจากความเร็ว
(Economy of Speed)
เป็นส่วนสำคัญที่จะทำให้บริษัทฯสามารถแข่งขันในสภาวะตลาดที่มีการแข่งขันรุนแรงได้

การควบคุมคุณภาพของสินค้า มีการส่งมอบที่ตรงเวลา
รวมทั้งดูแลให้บริการโดยมีลูกค้าเป็นจุดศูนย์กลาง
ถือเป็นส่วนสำคัญที่จะสร้างความพึงพอใจให้กับลูกค้า เพื่อไม่ให้เปลี่ยนไปใช้สินค้าของคู่แข่ง
โดยเฉพาะในสภาวะที่ตลาดมีการแข่งขันด้านราคาที่รุนแรง

ลักษณะลูกค้า

กลุ่มลูกค้าหลักของบริษัทฯ ส่วนใหญ่เป็นโรงงานผู้ผลิตและเจ้าของตราสินค้า
มีทั้งในส่วนของโรงงานผลิตผ้าอ้อมสำเร็จรูป ชุดชั้นใน และชุดว่ายน้ำ
ส่วนใหญ่เป็นลูกค้าที่ติดต่อซื้อ-ขายกันมานาน และมีความสัมพันธ์ที่ดีต่อกัน
บริษัทฯยังคงให้ความสำคัญกับการร่วมเป็นส่วนหนึ่งในการพัฒนาร่วมกับลูกค้า ทั้งในส่วนของผลิตภัณฑ์
ระบบการส่งมอบ รวมถึงการจัดการด้านอื่นๆ เพื่อให้เกิดประโยชน์สูงสุดในห่วงโซ่อุปทาน

กลุ่มลูกค้าเป้าหมาย

ก. กลุ่มโรงงานผู้ผลิตและเจ้าของตราสินค้าทั้งในส่วนของผ้าอ้อมสำเร็จรูป ชุดชั้นใน และชุดว่ายน้ำ

ข. กลุ่มผู้ว่าจ้างผลิต โดยบริษัทฯผลิตสินค้าที่เป็นตราสินค้าของลูกค้า

ค. กลุ่มโรงงานขนาดเล็กและผู้บริโภค บริษัทฯขายผ่านทางผู้ค้าส่งทั้งในและต่างประเทศ

ง. กลุ่มบริษัทฯผู้ขายเครื่องมือและอุปกรณ์การแพทย์

การจัดจำหน่ายและช่องทางการจัดจำหน่าย

1. บริษัทฯ
จะผลิตและจำหน่ายโดยตรงให้กับโรงงานที่มีศักยภาพเพียงพอในการสั่งซื้อด้วยตนเองและจำหน่ายผ่านทางตัวแทนจำหน่ายทั้งค้าปลีกและค้าส่งสำหรับกลุ่มลูกค้าที่ไม่ต้องการสั่งซื้อในปริมาณมาก

2. บริษัทฯส่งออกสินค้าไปยังประเทศสหรัฐอเมริกา ญี่ปุ่น ฮ่องกง ไต้หวัน จีน พม่า เวียดนาม
มาเลเซีย เป็นต้น

แนวโน้มภาวะอุตสาหกรรม และสภาพการแข่งขันในอนาคต

เนื่องจากสภาวะเศรษฐกิจโลกที่ชะลอตัวลง ทำให้ ผู้ผลิตสินค้า
ตระหนักถึงความสำคัญกับการลดต้นทุนในการดำเนินงานของทุกๆด้าน
ทำให้กลยุทธ์การหาแหล่งวัตถุดิบที่มีราคาต่ำที่สุดเป็นหนึ่งในแนวทางที่ผู้ผลิตสินค้าให้ความสำคัญมากขึ้นอย่างต่อเนื่อง
และถึงแม้ว่าผู้ผลิตสินค้าต้องการวัตถุดิบที่มีราคาต่ำ แต่ก็ยังมีความต้องการสินค้าที่มีคุณภาพดี
การส่งมอบที่รวดเร็วและตรงเวลา รวมถึงการตอบสนองต่อความต้องการที่รวดเร็ว
ดังนั้นผู้ผลิตวัตถุดิบจำเป็นจะต้องมีการปรับตัวให้เป็นไปตามทิศทางของตลาดโดยหาแนวทางในการลดต้นทุน
การเพิ่มประสิทธิภาพในการดำเนินงาน
รวมถึงเตรียมความพร้อมในการรับมือกับความต้องการของตลาดที่มีการเปลี่ยนแปลงอยู่ตลอดเวลา
โดยคู่แข่งที่สำคัญในตลาดโลกยังคงเป็นประเทศจีนและอินเดีย

2.3 การจัดหาผลิตภัณฑ์หรือบริการ

นโยบายการผลิตที่สำคัญ เป็นการผลิตสินค้าเพื่อจำหน่ายตามมาตรฐานของบริษัท
และมีการผลิตตามคำสั่งซื้อของลูกค้าด้วย

(ก) บริษัทฯมีอาคารโรงงานอยู่ที่บางชัน 5 หลัง ที่บางปะกง 2 หลังและอาคารคลังสินค้าที่ตราด 1
หลัง

ในช่วงเวลา 3 ปีที่ผ่านมา มีปริมาณการผลิต ดังนี้

การจัดหาวัตถุดิบ : วัตถุดิบหลักที่ใช้ในการผลิตคือยางธรรมชาติ ซึ่งจัดซื้อได้ภายในประเทศ
โดยส่วนใหญ่ซื้อจากบริษัทในกลุ่มสหยูเนี่ยน โดยมีแหล่งวัตถุดิบที่จังหวัดจันทบุรี และจังหวัดตราด
ทั้งนี้เพื่อให้ได้มาซึ่งคุณภาพของวัตถุดิบที่เหมือนกัน ซึ่งจะส่งผลถึงคุณภาพของผลิตภัณฑ์
บริษัทฯมีความเข้มงวดในเรื่องคุณภาพของยางพาราซึ่งเป็นวัตถุดิบหลักที่นำมาใช้ในกระบวนการผลิต
ได้ออกตรวจเยี่ยมผู้ขายเป็นประจำ
รวมทั้งร่วมมือกับผู้ขายพัฒนาและปรับปรุงคุณภาพวัตถุดิบให้เป็นไปตามความต้องการของลูกค้าอย่างต่อเนื่อง

ปัญหาการขาดแคลนวัตถุดิบ : คาดว่าจะไม่เกิดขึ้นง่าย เพราะวัตถุดิบหลักคือยางพารา
เป็นวัตถุดิบที่ผลิตเองภายในประเทศ ซึ่งมีอยู่หลายจังหวัด
และปัจจุบันประเทศไทยได้ขยายพื้นที่ปลูกต้นยางไปในหลายภูมิภาค
เพื่อตอบสนองความต้องการใช้ยางพาราที่เพิ่มขึ้น
ถึงแม้ว่าราคายางพาราจะมีความผันผวนตามภาวะตลาด
แต่จะไม่ส่งผลกระทบต่อการขาดแคลนยางพารา
อย่างไรก็ตามเพื่อป้องกันความเสี่ยงบริษัทฯมีการสำรองยางพาราไว้เพียงพอต่อแผนการผลิต

ผลการเปลี่ยนแปลงเทคโนโลยีต่อการใช้วัตถุดิบ :
เทคโนโลยีการผลิตที่ใช้ยางยืดเป็นวัตถุดิบในการผลิตเสื้อผ้า
และสิ่งทอยังไม่มีการเปลี่ยนแปลงที่โดดเด่นเป็นนวัตกรรมใหม่
ซึ่งบริษัทฯคาดว่าในอนาคตอันใกล้นี้ก็คงยังไม่มีการเปลี่ยนแปลงเทคโนโลยี ที่มีปัญหาต่อการใช้วัตถุดิบ

สัดส่วนการซื้อวัตถุดิบในประเทศปี 2557 91.29 %

สัดส่วนการซื้อวัตถุดิบต่างประเทศปี 2557 8.71 %

(ข) กระบวนการผลิต/การกำจัดวัตถุดิบเหลือใช้ ที่มีผลกระทบต่อสิ่งแวดล้อม ได้แก่
การกำจัดสิ่งปฏิกูลที่ไม่ใช้แล้วประเภทขยะอันตราย และไม่อันตราย การเกิดน้ำเสีย
การสิ้นเปลืองพลังงานและทรัพยากรธรรมชาติ
ฝุ่นละอองที่เกิดในกระบวนการผลิตและไอระเหยจากสารเคมีโทลูอีน

การดำเนินการเพื่อลดผลกระทบ : บริษัทฯได้มีมาตรการในการแก้ไขและป้องกันผลกระทบดังกล่าว
โดยการจัดทำระบบมาตรฐานการจัดการสิ่งแวดล้อม ISO 14001
เพื่อควบคุมกิจกรรมที่ก่อให้เกิดผลกระทบต่อสิ่งแวดล้อม ดังนี้

การกำจัดสิ่งปฏิกูลและวัสดุที่ไม่ใช้แล้ว

  1.ของเสียประเภทขยะอันตราย
  ได้ให้บริษัทที่ได้รับอนุญาตจากกระทรวงอุตสาหกรรมเป็นผู้ดำเนินการกำจัด

  2.ของเสียประเภทขยะไม่อันตราย
  ได้ให้บริษัทที่ได้รับอนุญาตจากกระทรวงอุตสาหกรรมเป็นผู้ดำเนินการกำจัด โดยวิธีฝังกลบ

การบำบัดน้ำเสีย มีการควบคุมระบบน้ำทิ้งก่อนที่จะปล่อยออกนอกโรงงาน
มีการส่งน้ำไปวิเคราะห์เป็นประจำทุกเดือน เพื่อควบคุมไม่ให้เกินมาตรฐาน
โดยใช้ระบบบำบัดน้ำเสีย แบบเติมอากาศ (Activated Sludge)
ซึ่งในบ่อบำบัดมีการใช้เครื่องเติมอากาศ (Aerator) จำนวน 2 ตัว
สำหรับเพิ่มออกซิเจนในน้ำให้เพียงพอสำหรับจุลินทรีย์สามารถนำไปใช้ย่อยสลายสารอินทรีย์ในน้ำเสีย
มีระบบควบคุมค่าออกซิเจนในน้ำ (Dissolved Oxygen : DO) ไม่สูงมากเกินความจำเป็น
ที่ผ่านมาค่าที่วัดได้ไม่เกินมาตรฐาน

ไอระเหยจากสารเคมีโทลูอีน
มีการติดตั้งเครื่องดูดกลิ่นโทลูอีนจากกระบวนการล้างใบมีดและอะไหล่เพื่อกำจัดไอระเหยและกลิ่นของโทลูอีนภายในที่ปฏิบัติงานไม่ให้เกินมาตรฐานที่กฎหมายกำหนด

มีการตรวจวัดคุณภาพอากาศ และสิ่งแวดล้อมภายในบริษัท เป็นประจำ เช่น การวัดสภาพฝุ่น เสียง
น้ำ แสงสว่าง เป็นต้น เพื่อควบคุมสภาพแวดล้อมไม่ให้เกินมาตรฐานที่กฎหมายกำหนด

การสิ้นเปลืองทรัพยากรธรรมชาติ บริษัทฯ มีคณะทำงานด้านการอนุรักษ์พลังงาน
มีมาตรการการอนุรักษ์พลังงานโดยให้ความร่วมมือช่วยกันทำโครงการการจัดการพลังงานในภาคอุตสาหกรรม
ตามพรบ.ด้านการอนุรักษ์พลังงาน
และมีการไปร่วมสัมมนาโครงการพัฒนาขีดความสามารถผู้รับผิดชอบพลังงาน
ในด้านการเพิ่มประสิทธิภาพวัสดุ
เครื่องจักรและอุปกรณ์ในโรงงานและอาคารควบคุม (Refresh PRE) และดูเทคโนโลยีใหม่ๆ
มาปรับใช้ในองค์กร ส่งผลให้มีการจัดทำมาตรการด้านการจัดการพลังงานประจำปี 2557 ดังนี้

-   โครงการติดตั้ง CAPACITOR BANK ที่ห้องควบคุมไฟฟ้า แผนก Calender
    เพื่อปรับปรุงประสิทธิภาพของกระแสไฟฟ้า และปรับปรุงค่าเพาเวอร์แฟคเตอร์ของการไฟฟ้า

-   มีการ Manage ช่วงเวลาการทำงานของพนักงานส่วนผลิต ให้เหมาะสมกับอัตราค่าไฟฟ้าแบบ
    TOU เพื่อลดค่าใช้จ่ายของค่าไฟฟ้าประจำเดือน

-   เปลี่ยนเครื่องปรับอากาศที่มีอายุการใช้งานนาน มีสภาพเก่าและกินพลังงานไฟฟ้ามาก
    ให้เป็นแบบประหยัดไฟเบอร์ 5

-   ติดตั้งอุปกรณ์อินเวอเตอร์เข้ากับปั๊มน้ำประปาที่ส่งจ่ายเข้าโรงงานเพื่อลดภาระการทำงานของมอเตอร์

-   จัดอบรมให้ความรู้แก่พนักงานและส่งเสริมการสร้างจิตสำนึกการอนุรักษ์พลังงาน

กิจกรรมที่เป็นโครงการการจัดการด้านสิ่งแวดล้อม
ซึ่งมีวัตถุประสงค์ที่จะลดผลกระทบและพัฒนาสิ่งแวดล้อมให้ดีขึ้น คือ

-   โครงการการลดฝุ่นในส่วนผลิตรับเบอร์ แผนกCalender
    โดยปรับปรุงระบบเครื่องดูดฝุ่นให้มีประสิทธิภาพการดูดฝุ่นที่ดีและเสียงไม่ดัง

-   โครงการลดการใช้น้ำในกระบวนการย้อมสี โดยอบรมให้กับพนักงานเรื่องการประหยัดน้ำ
    ปิดวาล์วทุกครั้งที่ไม่ใช้น้ำ เมื่อพบท่อแตก ท่อรั่ว ให้แจ้งฝ่ายED ทันที

-   โครงการการจัดการพลังงาน แผนกเบรด เพื่อลดปริมาณการใช้ไฟฟ้า
    โดยปรับเปลี่ยนสวิตซ์เปิด-ปิดแสงสว่างเป็นแบบเฉพาะจุด และปรับปรุงแสงสว่างในห้องน้ำ

ผลปฏิบัติงานตามที่กล่าวมาข้างต้นใน 3 ปีที่ผ่านมาเป็นไปตามที่กฎหมายกำหนด
และที่ผ่านมาไม่มีข้อพิพาทหรือการถูกฟ้องร้องเกี่ยวกับสิ่งแวดล้อม

2557 2556 2555

ค่าใช้จ่ายดำเนินการเพื่อลดผลกระทบต่อสิ่งแวดล้อม (ล้านบาท) 1.69 1.65 1.27

2.4 บริษัทฯไม่มีงานโครงการหรือชิ้นงานที่มีมูลค่าสูงและใช้เวลาในการส่งมอบ

3.  ปัจจัยความเสี่ยง

ทางบริษัทฯ เห็นความสำคัญของการวิเคราะห์และการบริหารจัดการความเสี่ยง
จึงได้แต่งตั้งคณะกรรมการบริหารความเสี่ยง
เพื่อกำหนดมาตรการในการจัดการความเสี่ยงให้อยู่ในระดับที่สามารถควบคุมและยอมรับได้
โดยมีการติดตามประสิทธิภาพและประเมินผลของการบริหารจัดการความเสี่ยงอย่างต่อเนื่อง
และรายงานความคืบหน้าให้คณะกรรมการบริหารได้รับทราบทุกไตรมาส
โดยมีนโยบายในการบริหารความเสี่ยง ดังนี้

3.1 ความเสี่ยงจากภาวะเศรษฐกิจ

จากภาวะเศรษฐกิจโลกที่มีการชะลอตัว ส่งผลกระทบให้กำลังซื้อและการบริโภคลดลง
ทำให้เกิดการแข่งขันด้านราคา ที่รุนแรงเพิ่มขึ้น เพื่อรักษายอดขายของผู้ประกอบการ
ทำให้ผู้ประกอบการต้องพยายามอย่างยิ่งที่จะลดต้นทุนเพื่อให้สามารถดำเนินธุรกิจต่อไปได้
การหาแหล่งวัตถุดิบที่มีราคาต่ำหรือหาวัตุดิบทดแทนที่ทำให้ต้นทุนวัตถุดิบในการผลิตลดลงเป็นอีกทางเลือกหนึ่งที่ถูกนำมาใช้เป็นกลยุทธ์

จากการเปลี่ยนไปใช้เส้นยางสแปนเด็กซ์เพื่อทดแทนเส้นยางยืดของกลุ่มผู้ผลิตผ้าอ้อมสำเร็จรูปเป็นสิ่งที่บริษัทฯให้ความสำคัญอย่างมาก
และมีการติดตามอย่างใกล้ชิดอย่างต่อเนื่อง
เพราะการสูญเสียยอดขายของกลุ่มผ้าอ้อมสำเร็จรูปมีผลทำให้ยอดขายโดยรวมของบริษัทฯไม่ได้ตามเป้าหมาย
ซึ่งถึงแม้ว่าสัดส่วนการขายของกลุ่มนี้จะลดต่ำลงเรื่อยๆแต่ก็ยังคงเป็นกลุ่มที่สร้างรายได้ให้กับบริษัทฯเป็นอันดับสองรองจากกลุ่มเสื้อผ้าสำเร็จรูปและสิ่งทอ

การขยายตลาดให้ผู้บริโภครับรู้เพิ่มมากขึ้น การเพิ่มสมรรถนะในการผลิตอย่างมีประสิทธิภาพ
และการค้นหาแหล่งวัตถุดิบที่มีราคาเหมาะสม
นับเป็นปัจจัยสำคัญที่ทางบริษัทฯจำเป็นต้องมุ่งเน้นเพื่อสร้างเป็นจุดแข็งที่ส่งผลให้สามารถดำเนินธุรกิจได้อย่างราบรื่น
รวมถึงป้องกันและลดผลกระทบจากความเสี่ยงที่ลูกค้าจะเปลี่ยนไปใช้วัตถุดิบที่มีราคาต่ำกว่าหรือวัตถุดิบทดแทนที่ทำให้ต้นทุนการผลิตลดลง

3.2 ความเสี่ยงจากการผันผวนของอัตราแลกเปลี่ยน

จากสภาวะเศรษฐกิจโลก และมาตรการการผ่อนปรนทางการเงินเชิงปริมาณของสหรัฐฯ
ตัวเลขการซื้อขายอสังหาริมทรัพย์ และตัวเลขรายได้ส่วนบุคคลของสหรัฐฯ เพิ่มขึ้นจากไตรมาสแรก
และไตรมาสที่สอง ปัญหาหนี้สาธารณะของสหภาพยุโรป
เสถียรภาพทางการเมืองภายในประเทศที่เห็นเป็นรูปธรรมมากขึ้น
ซึ่งส่งผลให้อัตราแลกเปลี่ยนมีแนวโน้มดีขึ้นเป็นลำดับ และทรงตัวได้ในระดับหนึ่ง
บริษัทฯได้ติดตามเหตุปัจจัยต่าง ๆ ที่เกิดขึ้นอย่างใกล้ชิด
และดำเนินการวางแนวทางเพื่อให้เกิดผลกระทบทางบวก
และป้องกันเพื่อลดผลกระทบทางลบเป็นระยะ ๆ

การทำสัญญาซื้อ -ขาย เงินตราต่างประเทศล่วงหน้า (forward contract)
และการนำรายได้สกุลเงินเดียวกันจากคู่ค้ารายหนึ่งมาสุทธิ
กับรายจ่ายที่ต้องการชำระให้แก่คู่ค้ารายหนึ่ง (matching)
เป็นทางเลือกที่บริษัทนำมาบริหารจัดการกับความเสี่ยงจากการผันผวนของอัตราแลกเปลี่ยน
ทำให้บริษัทฯสามารถคาดการณ์รายได้และต้นทุนเพื่อการวางแผนกิจการและส่งเสริมให้ธุรกิจเติบโตได้อย่างยั่งยืน

3.3 ความเสี่ยงจากความผันผวนของราคายางพารา

ความผันผวนของราคายางพารา เป็นปัจจัยสำคัญที่มีผลต่อต้นทุนและราคาขายสินค้าของบริษัทฯ
ผู้ประกอบการส่วนใหญ่ต้องการวัตถุดิบที่ไม่มีความผันผวนเรื่องราคามากนัก
เพื่อให้สามารถบริหารจัดการด้านต้นทุนและราคาสินค้า
ได้อย่างมีประสิทธิภาพที่ราคาวัตถุดิบผันผวนมาก
จะทำให้การตัดสินใจในการดำเนินการเรื่องต่างๆทั้งในแง่ของการบริหารต้นทุนและการบริหารการขายเป็นไปด้วยความยากลำบาก

ปัจจัยที่สำคัญที่ทำให้ราคายางพารามีความผันผวนก็คือความไม่สมดุลย์ของอุปสงค์และอุปทานในตลาดโลก
ซึ่งในช่วงหลายปีที่ผ่านมาเกิดขึ้นอย่างต่อเนื่อง

บริษัทฯได้บริหารจัดการความเสี่ยงเรื่องความผันผวนของราคายางพาราโดยการสำรองวัตถุดิบให้มีปริมาณเพียงพอตามแผนความต้องการอย่างน้อย
6 เดือน เพื่อให้การกำหนดต้นทุนและราคาขายไม่ผันผวนตามราคายางพาราในตลาดโลกมากเกินไป
โดยบริษัทฯจะทำการสั่งซื้อยางพาราในช่วงฤดูกาลเก็บเกี่ยวเพื่อให้ได้ราคาที่ดีที่สุด

4.ทรัพย์สินที่ใช้ในการประกอบธุรกิจ

4.1 ลักษณะสำคัญของทรัพย์สินถาวรหลัก 

+------------------------+--------------+------+----------------------+
| ประเภททรัพย์สิน           | ลักษณะกรรมสิทธิ | มูลค่า | ภาระผูกพัน             |
|                        |              |      |                      |
|                        |              | (ล้าน |                      |
|                        |              | บาท) |                      |
+------------------------+--------------+------+----------------------+
| 1.ที่ดิน 15ไร่ 2งาน 72ตรว. | บ            | 6.17 | ไม่มีภาระผูกพัน          |
|                        | ริษัทเป็นเจ้าของ |      |                      |
+------------------------+--------------+------+----------------------+
| 2.อาคาร                | บ            | 9.25 | ไม่มีภาระผูกพัน          |
|                        | ริษัทเป็นเจ้าของ |      |                      |
| 2.1                    |              | 3.42 | สัญญาเช่าอาคาร         |
| อาคารสำนักง             | เช่าจาก       |      | สัญญาเช่าที่ดิน           |
| านและอาคารโรงงานที่บางชัน | บมจ.สหยูเนี่ยน  | 1    | มีผลบังคับใช้ทุก1ปี        |
| รวม 5 หลัง              |              | 0.99 |                      |
|                        | เช่าที่ดินจาก    |      | สัญญาเช่าที่ดิน           |
| 2.2 .                  | บจก.ยูเนี่ยน    |      | จากบจก.วิสาหกิจยางไทย  |
| อาคารโรงงานที่บางปะกง    | อุตสาหกรรมด้าย |      | สัญญาเช่ามีผลบังคับใช้ทุก 3 |
|                        |              |      | ปี                    |
| 2.3                    | บ            |      |                      |
| อาคารคลังสินค้าที่จังหวัดตราด | ริษัทเป็นเจ้าของ |      |                      |
+------------------------+--------------+------+----------------------+
| 3.เครื่องจักร-อุปกรณ์       | บ            | 6    | ไม่มีภาระผูกพัน          |
|                        | ริษัทเป็นเจ้าของ | 6.84 |                      |
+------------------------+--------------+------+----------------------+
|                        | รวม 1 2 3    | 9    |                      |
|                        |              | 6.67 |                      |
+------------------------+--------------+------+----------------------+

4.2 บริษัทฯไม่มีบริษัทย่อยและบริษัทร่วม รวมทั้งไม่มีทรัพย์สินที่เป็นสิทธิบัตร สัมปทาน
และไม่มีการนำทรัพย์สินไปวางเป็นประกัน ไม่มีภาระผูกพัน

4.3 บริษัทฯไม่มีการปรับโครงสร้างการดำเนินธุรกิจ
และไม่มีการประเมินราคาทรัพย์สินใหม่ในระหว่างรอบระยะเวลาบัญชีที่ผ่านมา

5. ข้อพิพาททางกฏหมาย

ในปี2557 บริษัทฯไม่มีข้อพิพาททางกฎหมายที่อาจมีผลกระทบด้านลบต่อสินทรัพย์
หรือต่อการดำเนินธุรกิจอย่างมีนัยสำคัญ

6. ข้อมูลทั่วไป และข้อมูลสำคัญอื่น

  6.1 ข้อมูลทั่วไป

  (1) บริษัท ยูเนี่ยนไพโอเนียร์ จำกัด (มหาชน)

  ประกอบธุรกิจเกี่ยวกับผลิตภัณฑ์เส้นยางยืด,แถบยางยืด, สายยางยืดถัก ,สายยางยืดทอ

  เลขประจำตัวผู้เสียภาษี 0-10-7-537-00101-3

  โทรศัพท์ 0-2517-0105 ถึง 8 โทรสาร 0-2517-1016 , 0-2517–0345

  สำนักงานใหญ่และโรงงาน :

  เลขที่ 1 ซอยเสรีไทย62 แขวงมีนบุรี เขตมีนบุรี กรุงเทพมหานคร 10510

โรงงานสาขาบางปะกง :

  เลขที่99 หมู่5 ถนนบางนา-ตราด (กม.38) ต.บางสมัคร อ.บางปะกง จังหวัดฉะเชิงเทรา

  คลังเก็บสินค้า สาขาตราด :

  เลขที่ 70/2 หมู่ที่1 ตำบลแสนตุ้ง อำเภอเขาสมิง จังหวัดตราด

  ทุนที่ชำระแล้ว : หุ้นสามัญ 7,500,000 หุ้น มูลค่าหุ้นละ 10.00 บาท

  Home Page: www.unionpioneer.co.th E-Mail: elastic@unionpioneer.co.th

  (2) บริษัทฯไม่มีบริษัทร่วม บริษัทย่อย และไม่มีการถือหุ้นในนิติบุคคลอื่น

  (3) รายละเอียดบุคคลอ้างอิงอื่นๆ

  นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  ที่อยู่: เลขที่ 62 อาคารตลาดหลักทรัพย์แห่งประเทศไทย ถนนรัชดาภิเษก

  เขตคลองเตย กรุงเทพฯ 10110

  โทรศัพท์: 0-2229-2888 โทรสาร : 0-2654-5427 www.tsd.co.th

ผู้สอบบัญชี : นายเติมพงษ์ โอปนพันธุ์ ผู้สอบบัญชีรับอนุญาต เลขทะเบียน 4501

  ที่อยู่ : บริษัท สำนักงาน อีวาย จำกัด

  ชั้น33 อาคารเลครัชดา เลขที่ 193/136-137 ถนนรัชดาภิเษก คลองเตย กรุงเทพฯ 10110

  โทรศัพท์ : 0-2264-0777, 0-2661-9190 โทรสาร : 0-2264-0789 -90,
  0-2661-9192

  6.2 ข้อมูลสำคัญอื่น

  บริษัทฯไม่มีข้อมูลอื่นที่อาจมีผลกระทบต่อการตัดสินใจของผู้ลงทุนอย่างมีนัยสำคัญ